
RAPORT

asupra proiectului de Lege privind aprobarea Ordonanţei de urgenţă a Guvernului nr.294/2000 pentru modificarea şi completarea Legii nr.145/1998 privind înfiinţarea, organizarea şi funcţionarea Agenţiei Naţionale pentru Ocupare şi Formare Profesională, precum şi a Legii nr.19/2000 privind sistemul public de pensii şi alte drepturi de asigurări sociale

În urma examinării proiectului de Lege privind aprobarea Ordonanţei de urgenţă a Guvernului nr.294/2000 pentru modificarea şi completarea Legii nr.145/1998 privind înfiinţarea, organizarea şi funcţionarea Agenţiei Naţionale pentru Ocupare şi Formare Profesională precum şi a Legii nr.19/2000 privind sistemul public de pensii şi alte drepturi de asigurări sociale, în şedinţa din 14 februarie 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0
1
2
3






1
1. La articolul I, punctul 2, litera b) a articolului 4 va avea următorul cuprins:

“b) organizează, prestează şi finanţează, în condiţiile legii, servicii de formare profesională pentru persoanele neîncadrate în muncă; aceleaşi servicii pot fi organizate, cu plată, şi pentru alte persoane fizice sau juridice interesate.”
Se propune reformularea textului după cum urmează:

“1. La articolul I, punctul 2, literele b) şi c) ale articolului 4 vor avea următorul cuprins:

“b) organizează, prestează şi finanţează, în condiţiile legii, servicii de formare profesională pentru persoanele neîncadrate în muncă; aceleaşi servicii pot fi organizate, cu plată, şi pentru alte persoane fizice sau juridice interesate;

c) orientează persoanele în căutarea unui loc de muncă şi mediază între acestea şi angajatorii din ţară, în vederea realizării echilibrului dintre cerere şi ofertă pe piaţa internă a forţei de muncă.”

Autor: dl deputat Gheorghe Suditu
Agenţia se ocupă de toate persoabele în căutarea unui loc de muncă.






2
2. La articolul I, punctul 4, articolul 51 va avea următorul cuprins:

“Art. 51. – Realizarea atribuţiilor ce revin, potrivit legii, Agenţiei Naţionale pentru Ocuparea Forţei de Muncă, precum şi a programului anual de activitate prevăzut la art.4 lit.j) este supusă controlului Ministerului Muncii şi Solidarităţii Sociale, prin organele sale centrale de specialitate.”
Se propune eliminarea textului. 

Autor: dl deputat Kerekes Karoly


Controlul se exercită de către Ministerul Muncii şi Solidarităţii Sociale, acesta neavând organe centrale de specialitate, ci compartimente şi direcţii, care nu trebuie specificate într-o astfel de lege.

3
3. La articolul I, punctul 5, alineatul 2 al articolului 7 va avea următorul cuprins:

“(2) Criteriile de acreditare a prestatorilor de sevicii de ocupare a forţei de muncă şi formare profesională se stabilesc prin hotărâre a Guvernului.”


Se propune eliminarea textului.

Autor: d-na deputat Smaranda Dobrescu
Formularea din ordonanţă s-a considerat a fi mai corectă. 

4
(din Ordonanţa de urgenţă)

Art.I.
7. Articolul 14 se modifică şi va avea următorul cuprins:

“Art.14. - (2) Mandatul preşedintelui încetează la încheierea exercitării funcţiei de secretar de stat, prin demisie sau prin deces.”


Se propune introducerea în Legea de aprobare, după punctul 1, a unui text nou, ca punct 2, cu următorul cuprins:

“2. La articolul I, punctul 7, alineatul 2 al articolului 14 va avea următorul cuprins:

“(2) Mandatul preşedintelui încetează la încheierea exercitării funcţiei de secretar de stat.”
Autor:dl deputat Gheorghe Barbu


Pentru respectarea normelor de tehnică legislativă.

S-a eliminat sintagma “prin demisie sau prin deces” deoarece formularea “încetează la încheierea exercitării funcţiei de secretar de stat” acoperă şi situaţiile încetării funcţiei prin deces sau demisie.

0

2
3

5
4. La articolul I, punctul 8, alineatul 2 al articolului 15 va avea următorul cuprins:

“(2) Ministerul Muncii şi Solidarităţii Sociale este ordonator principal de credite pentru bugetul fondului pentru plata ajutorului de şomaj şi va delega atribuţiile prevăzute de dispoziţiile legale, pentru ordonatorul de credite bugetare, preşedintelui Agenţiei Naţionale pentru Ocuparea Forţei de Muncă.”


Se propune eliminarea textului.

Autor: d-na deputat Smaranda Dobrescu
Formularea din ordonanţă s-a considerat a fi mai corectă.

6
5. La articolul II, punctul 1, alineatul 3 al articolului 140 va avea următorul cuprins:

(3) Ministerul Muncii şi Solidarităţii Sociale este ordonator principal de credite pentru bugetul asigurărilor sociale de stat şi va delega atribuţiile prevăzute de dispoziţiile legale în vigoare, pentru ordonatorul principal de credite bugetare, preşedinte C.N.P.A.S.”


Se propune reformularea textului ca punct 3, după cum urmează:

“3. La articolul II, punctul 1, alineatul 3 al articolului 140 va avea următorul cuprins:

“(3) Ministerul Muncii şi Solidarităţii Sociale este ordonator principal de credite pentru bugetul asigurărilor sociale de stat şi va delega atribuţiile prevăzute de dispoziţiile legale în vigoare,  ordonatorului principal de credite bugetare, conducătorul executiv al C.N.P.A.S.”

Autor: dl deputat Ion Mînzînă
Deoarece ordonatorul principal de credite bugetare este MMSS care delegă atribuţiile sale conducătorului executiv al CNPAS.

7
(din Ordonanţa de urgenţă)

Art.II
2. Articolul 140 se completează cu un nou alineat, alin.(9), care va avea următorul cuprins:

“(9) Mandatul preşedintelui încetează la încheierea exercitării funcţiei de secretar de stat, prin demisie sau prin deces.”


Se propune introducerea în Legea de aprobare, după punctul 3, a unui text nou, ca punct 4, cu următorul cuprins:

“4. La articolul II, punctul 2, alineatul 9 al articolului 140 va avea următorul cuprins:
“(9) Mandatul preşedintelui încetează la încheierea exercitării funcţiei de secretar de stat.”

Autor: dl deputat Kerekes Karoly
S-a eliminat sintagma “prin demisie sau prin deces” deoarece formularea “încetează la încheierea exercitării funcţiei de secretar de stat” acoperă şi situaţiile încetării funcţiei prin deces sau demisie.

În cursul dezbaterii în comisie, următoarele amendamente nu au fost acceptate:

Nr. crt.
Articolul

(textul iniţial)
Amendamentul propus şi autorul acestuia
Motivare

0
1
2
3

1
Titlul Legii

Lege privind aprobarea Ordonanţei de urgenţă a Guvernului nr.294/2000 pentru modificarea şi completarea Legii nr.145/1998 privind înfiinţarea, organizarea şi funcţionarea Agenţiei Naţionale pentru Ocupare şi Formare Profesională, precum şi a Legii nr.19/2000 privind sistemul public de pensii şi alte drepturi de asigurări sociale


D-na deputat Paula Ivănescu propune eliminarea sintagmei “precum şi a Legii nr.19/2000 privind sistemul public de pensii şi alte drepturi de asigurări sociale.”


Argumente pentru susţinere:

C.N.P.A.S a fost înfiinţată ca organism autonom faţă de Guvern, care îşi imprimă politicile prin legile în domeniu şi nu prin resubordonare.

Argumente pentru respingere:

Autonomia organismelor executive trebuie exercitată în limitele prevăzute de lege. Structura ierarhică trebuie să fie respectată de către subordonaţi.

2
Articol unic. – Se aprobă Ordonanţa de urgenţă a Guvernului nr.294 din 30 decembrie 2000 pentru modificarea şi completarea Legii nr.145/1998 privind înfiinţarea, organizarea şi funcţionarea Agenţiei Naţionale pentru Ocupare şi Formare Profesională, precum şi a Legii nr.19/2000 privind sistemul public de pensii şi alte drepturi de asigurări sociale, şi publicată în Monitorul Oficial al României, Partea I, nr.707 din 30 decembrie 2000, cu următoarele modificări:

D-na deputat Paula Ivănescu propune eliminarea sintagmei “precum şi a Legii nr.19/2000 privind sistemul public de pensii şi alte drepturi de asigurări sociale.”


Argumente pentru susţinere:

C.N.P.A.S a fost înfiinţată ca organism autonom faţă de Guvern, care îşi imprimă politicile prin legile în domeniu şi nu prin resubordonare.

Argumente pentru respingere:

Autonomia organismelor executive trebuie exercitată în limitele prevăzute de lege. Structura ierarhică trebuie să fie respectată de către subordonaţi.

3
Titlul Ordonanţei de urgenţă

Ordonanţă de urgenţă pentru modificarea şi completarea Legii nr.145/1998 privind înfiinţarea, organizarea şi funcţionarea Agenţiei Naţionale pentru Ocupare şi Formare Profesională, precum şi a Legii nr.19/2000 privind sistemul public de pensii şi alte drepturi de asigurări sociale


D-na deputat Paula Ivănescu propune eliminarea sintagmei “precum şi a Legii nr.19/2000 privind sistemul public de pensii şi alte drepturi de asigurări sociale.”


Argumente pentru susţinere:

C.N.P.A.S a fost înfiinţată ca organism autonom faţă de Guvern, care îşi imprimă politicile prin legile în domeniu şi nu prin resubordonare.

Argumente pentru respingere:

Autonomia organismelor executive trebuie exercitată în limitele prevăzute de lege. Structura ierarhică trebuie să fie respectată de către subordonaţi.


4
(din ordonanţa de urgenţă – Art.I)

3. j) elaborează, în baza indicatorilor sociali de performanţă stabiliţi de Ministerul Muncii şi Solidarităţii Sociale, programe anuale de activitate pe care le supune aprobării ministrului muncii şi solidarităţii sociale; monitorizarea realizării prevederilor acestor programe se face de către Ministerul Muncii şi Solidarităţii Sociale pe baza raportărilor trimestriale şi anuale ale Agenţiei Naţionale pentru Ocuparea Forţei de Muncă.”


D-na deputat Paula Ivănescu propune eliminarea sintagmei “în baza indicatorilor sociali de performanţă stabiliţi de Ministerul Muncii şi Solidarităţii Sociale.”
Argumente pentru susţinere:

Apare o contradicţie între funcţiile Ministerului Muncii şi Solidarităţii Sociale de stabilire a sarcinilor şi de aprobare a programelor. Această prevedere se plasează mai bine în normele de aplicare a Legii.

Argumente pentru respingere:

Ministerul Muncii şi Solidarităţii Sociale, în calitate de ordonator principal de credite trebuie să răspundă pentru execuţia bugetară stabilind priorităţile de cheltuire a banilor; iar Agenţia Naţională pentru Ocuparea Forţei de Muncă elaborează programele de activitate sub îndrumarea Ministerului Muncii şi Solidarităţii Sociale. Priorităţile sunt stabilite, şi nu propuse.

5
(din ordonanţa de urgenţă – Art.I)

3. j) elaborează, în baza indicatorilor sociali de performanţă stabiliţi de Ministerul Muncii şi Solidarităţii Sociale, programe anuale de activitate pe care le supune aprobării ministrului muncii şi solidarităţii sociale; monitorizarea realizării prevederilor acestor programe se face de către Ministerul Muncii şi Solidarităţii Sociale pe baza raportărilor trimestriale şi anuale ale Agenţiei Naţionale pentru Ocuparea Forţei de Muncă.”


D-na deputat Bondi Gyongyike propune înlocuirea cuvântului “stabiliţi” cu cuvântul “propuşi”.
Argumente pentru susţinere:

Pentru a da libertate de decizie Agenţiei Naţionale pentru Ocuparea Forţei de Muncă.

Argumente pentru respingere:

Ministerul Muncii şi Solidarităţii Sociale, în calitate de ordonator principal de credite trebuie să răspundă pentru execuţia bugetară stabilind priorităţile de cheltuire a banilor; iar Agenţia Naţională pentru Ocuparea Forţei de Muncă elaborează programele de activitate sub îndrumarea Ministerului Muncii şi Solidarităţii Sociale. Priorităţile sunt stabilite, şi nu propuse.



6
(din ordonanţa de urgenţă – Art.I)

3. j) elaborează, în baza indicatorilor sociali de performanţă stabiliţi de Ministerul Muncii şi Solidarităţii Sociale, programe anuale de activitate pe care le supune aprobării ministrului muncii şi solidarităţii sociale; monitorizarea realizării prevederilor acestor programe se face de către Ministerul Muncii şi Solidarităţii Sociale pe baza raportărilor trimestriale şi anuale ale Agenţiei Naţionale pentru Ocuparea Forţei de Muncă.”


Dl deputat Gheorghe Barbu propune eliminarea sintagmei “pe care le supune aprobării ministrului muncii şi solidarităţii sociale”.
Argumente pentru susţinere:

Se încalcă autonomia de decizie a Consiliului de Administraţie al Agenţiei Naţionale pentru Ocuparea Forţei de Muncă.

Argumente pentru respingere:

Ministerul Muncii şi Solidarităţii Sociale, în calitate de ordonator principal de credite trebuie să răspundă pentru execuţia bugetară stabilind priorităţile de cheltuire a banilor; iar Agenţia Naţională pentru Ocuparea Forţei de Muncă elaborează programele de activitate sub îndrumarea Ministerului Muncii şi Solidarităţii Sociale. Priorităţile sunt stabilite, şi nu propuse.

7
(din ordonanţa de urgenţă)

Art.II. – (...)
D-na deputat Paula Ivănescu propune eliminarea Articolului II în întregime.
Argumente pentru susţinere:

C.N.P.A.S. a fost creată ca organism independent de Guvern conform Legii nr.19/2000, iar acum se readuce în subordinea Ministerului Muncii şi Solidarităţii Sociale – conducând la recentralizare şi imixtiune a executivului în afara proporţiei din Consiliul de Administraţie ce revine Guvernului.

Argumente pentru respingere:

Autonomia organismelor executive se exercită în limitele prevăzute de lege. Structura ierarhică trebuie sa fie respectată de subordonaţi.

Guvernul României îşi asumă responsabilitatea pentru desfăşurarea activităţii în cadrul C.N.P.A.S.

